På trods af sin store succes og mange mål på klubplan opnåede Anderson ikke samme succes i landsholdssammenhæng. Han spillede gennem karrieren kun syv kampe for Brasilien, hvori han scorede ét mål. Han var en del af landets trup til Confederations Cup 2001 i Sydkorea og Japan, hvilket blev hans eneste slutrunde med brasilianerne. Hele tre gange, i 1996, 2000 og 2001 blev Anderson topscorer i Ligue 1. Han blev også schweizisk topscorer med Servette i 1993.